钦定古今图书集成/历象汇编/乾象典/第036卷 > 《阳玛诺天问略》 > 《月食问答》
## 钦定古今图书集成/历象汇编/乾象典/第036卷 > 《阳玛诺天问略》 > 《月食问答》

问：“望日月与日正对，则月光当满圆矣。然而或全无
光，或一分有光，一分无光，其故何也？”曰：“地球悬于十
二重天之中央，如鸡卵，黄在青之中央。故日由西照
地，地必有景射东，照东必有景射西。夫日轮恒在黄
道上，若遇望日，而月轮亦在黄道上，与日正对望，则
地球障隔日月之间，月轮必入地景之内，太阳不能”
照之，故失光而食矣。渐出地景之外，太阳能照之，乃
渐复得原光也。若浑然相对，全失光。若一分对一分
不对，对者失光，不对者否矣。因知月轮失光而食，悉
由于地景也。